CELEX: 62014FN0092
Language: hu
Date: 2014-09-10 00:00:00
Title: F-92/14. sz. ügy: 2014. szeptember 10-én benyújtott kereset – ZZ kontra Európai Parlament

15.12.2014   
            
            
               HU
            
            
               Az Európai Unió Hivatalos Lapja
            
            
               C 448/40
            
         2014. szeptember 10-én benyújtott kereset – ZZ kontra Európai Parlament
   (F-92/14. sz. ügy)
   (2014/C 448/50)
   Az eljárás nyelve: német
   
      Felek
   
   
      Felperes: ZZ (képviselő: Günther Maximini Rechtsanwalt)
   
      Alperes: Európai Parlament
   
      A jogvita tárgya és leírása
   
   Egyrészt az Európai Parlament azon határozatának megsemmisítése iránti kérelem, amelyben az Európai Parlament megtagadta azon károk elhárítását, amelyek a felperest korábbi keresete elbírálása során a személyhez fűződő jogai és a 45/2001 rendelet rendelkezéseinek megsértése következtében érték, másrészt az őt állítólagosan ért nem vagyoni kár megtérítése és késedelmi kamatok megfizetése iránti kérelem.
   
      Kereseti kérelmek
   
   A felperes azt kéri, hogy a Közszolgálati Törvényszék:
   
               —
            
            
               semmisítse meg az alperes 2014. március 5-i azon határozatát, amelyben elutasította a felperes 2013. december 6-i kártérítési kérelmét és az e határozattal szemben 2014. március 24-én benyújtott panaszát elutasító hallgatólagos határozatot, valamint az ismeretlen személytől származó, utólag elfogadott 2014. július 29-i kifejezett elutasító határozatot;
            
         
               —
            
            
               kötelezze az alperest 30  000 euró nem vagyoni kártérítés, valamint az alapkamatot öt ponttal meghaladó mértékű késedelmi kamat megfizetésére, 25  000 euró után 2014. február 1-jétől, 5  000 euró után pedig 2014. május 1-jétől számítva;
            
         
               —
            
            
               az alperest kötelezze az eljárási költségek megfizetésére, ideértve a pert megelőző eljárás költségeit és a felperesnél felmerült ráfordításokat és kiadásokat.